CELEX: 32007D0011
Language: lt
Date: 1166572800000
Title: 2006 m. gruodžio 20 d. Komisijos sprendimas, iš dalies keičiantis 2005 m. gegužės 2 d. Komisijos sprendimą 2005/362/EB, patvirtinantį afrikinio kiaulių maro išnaikinimo laukinių kiaulių populiacijoje Sardinijoje, Italijoje, planą (pranešta dokumentu Nr. C(2006) 6718)

12.1.2007   
            
            
               LT
            
            
               Europos Sąjungos oficialusis leidinys
            
            
               L 7/19
            
         
      KOMISIJOS SPRENDIMAS
   
   2006 m. gruodžio 20 d.
   iš dalies keičiantis 2005 m. gegužės 2 d. Komisijos sprendimą 2005/362/EB, patvirtinantį afrikinio kiaulių maro išnaikinimo laukinių kiaulių populiacijoje Sardinijoje, Italijoje, planą
   (pranešta dokumentu Nr. C(2006) 6718)
   (Tik tekstas italų kalba yra autentiškas)
   (2007/11/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. birželio 27 d. Tarybos direktyvą 2002/60/EB, nustatančią konkrečias priemones dėl afrikinio kiaulių maro kontrolės ir iš dalies pakeičiančią Direktyvos 92/119/EEB nuostatas dėl Tešeno ligos ir afrikinio kiaulių maro (1), ypač į jos 16 straipsnio 1 dalį,
   kadangi:
   
               (1)
            
            
               2005 m. gegužės 2 d. Komisijos sprendime 2005/362/EB, patvirtinančiame afrikinio kiaulių maro išnaikinimo laukinių kiaulių populiacijoje Sardinijoje, Italijoje (2), planą, patvirtinamas afrikinio kiaulių maro likvidavimo Sardinijos regiono laukinių kiaulių populiacijoje planas.
            
         
               (2)
            
            
               Italija pranešė Komisijai apie šio plano įgyvendinimo rezultatus ir teigiamus ligos plitimo Sardinijos teritorijoje pokyčius.
            
         
               (3)
            
            
               Todėl būtų tikslinga iš naujo nustatyti įvairias teritorijas (visų pirma didelės rizikos), kuriose būtina įgyvendinti šį ligos likvidavimo planą Sardinijos regione.
            
         
               (4)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/362/EB I priedas keičiamas šio sprendimo priedo tekstu.
   2 straipsnis
   Šis sprendimas skirtas Italijos Respublikai.
   
      Priimta Briuselyje, 2006 m. gruodžio 20 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 192, 2002 7 20, p. 27.
   
      (2)  OL L 118, 2005 5 5, p. 37.
   
      PRIEDAS
      
         
            „I PRIEDAS
            Teritorijos, kuriose bus įgyvendinamas ligos likvidavimo planas Sardinijos regione, Italijoje
            A.   Užkrėsta zona
            Zonos, vadinamos Montarbu, teritorija, esanti Nuoro provincijoje, Arzana, Gairo, Osini, Seui ir Ussassai savivaldybių teritorijoje.
            B.   Didelės rizikos zona
            
                        a)
                     
                     
                        Nuoro provincijoje: Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai ir Villagrande Strisaili savivaldybių teritorija;
                     
                  
                        b)
                     
                     
                        Sasario provincijoje: Ala' dei Sardi, Anela, Budduso', Bultei, Nughedu di San Nicolo' ir Pattada savivaldybių teritorija.
                     
                  C.   Priežiūros zona
            Sardinijos regiono teritorija, išskyrus A ir B punktuose nurodytas teritorijas.”